Tomáš Malatinský

Ing. Tomáš Malatinský, MBA (* 14. marec 1959, Bratislava) je slovenský politik, v rokoch 2012 až 2014 minister hospodárstva SR.

Vzdelanie 
V roku 1978 absolvoval SPŠ stavebnú v Bratislave a v roku 1983 ukončil štúdium na SVŠT v Bratislave - stavebná fakulta, odbor geodézie a kartografie.

Životopis 
Ako zodpovedný projektant geodet pôsobil v rokoch 1983 až 1986 v Stavoprojekte Bratislava. Neskôr v rokoch 1986 až 1998 vo firme Elektrovod Bratislava prešiel funkciami stavbyvedúci, vedúci oddelenia ekonomiky divízie vedení, vedúci útvaru zahraničného obchodu a vedúci útvaru vyššieho dodávateľa. Od roku 1998 do 1999 bol vedúcim organizačnej zložky v ELCON o.z. Praha. Ako riaditeľ divízie pôsobil v rokoch 1999 až 2000 vo VÚJE Trnava, a.s. V marci 2000 sa stal predsedom predstavenstva a generálnym riaditeľom Elektrovod Holding, a.s. Bratislava. V máji roku 2000 sa stal druhým viceprezidentom ZZES (Zväz zamestnávateľov energetiky) a 24. apríla 2003 sa stal prezidentom ZZES. 

Od 4. apríla 2012 bol minister hospodárstva v druhej vláde Roberta Fica. 2. júla 2014 podal demisiu. 3. júla prezident Andrej Kiska vymenoval do funkcie Ministra hospodárstva SR dovtedajšieho štátneho tajomníka Pavla Pavlisa.

Vo februári 2015 sa stal prezidentom prezidentom Asociácie zamestnávateľských zväzov a združení (AZZZ). Do februára 2018 pôsobil Tomáš Malatinský, MBA vo firme SAG (resp. SPIE) Elektrovod, a.s. Bratislava.

Referencie 

Žijúci ľudia
Osobnosti z Bratislavy
Absolventi Stavebnej fakulty Slovenskej technickej univerzity v Bratislave
Ministri hospodárstva Slovenskej republiky